Zoznam mien nahradených eurom

Toto je zoznam národných mien, ktoré používali súčasné členské štáty eurozóny pred zavedením eura. Okrem iného sú v zozname uvedené aj lehoty, do kedy je možné vymeniť bankovky a mince zaniknutej meny u príslušnej centrálnej banky.

Zoznam mien nahradených eurom 

 Euro ako jednotná mena krajín eurozóny bolo zavedené od 1. januára 1999. Počas prvých 3 rokov však bolo iba „virtuálnou“ menou, ktorou sa vykonávali bezhotovostné operácie. Euro ako „fyzická“ mena, ktorá nahradila bankovky a mince pôvodných mien zakladajúcich členov eurozóny, existuje od 1. januára 2002.

Na základe formálnej dohody s Európskou úniou používajú euro aj 4 európske miništáty – Andorra, Monako, San Maríno a Vatikán. Tieto štáty používali do prijatia eura meny pevne spojené s menami svojich väčších susedov – vatikánska a sanmarínska líra boli nadviazané na taliansku líru, monacký frank na francúzsky frank. V Andorre sa používali de iure „andorrské“ franky a pesety, ale išlo o bankovky a mince francúzskeho franku a španielskej pesety.

Monako, San Maríno a Vatikán formálne uzatvorili dohody o monetárnych vzťahoch s Európskou úniou 31.12.1998, pričom tak fakticky prijali euro ako svoju národnú menu od 01. januára 1999. Keďže Andorra nemala vlastnú menu a používala do prijatia eura francúzske a španielske meny, na jej území sa de facto začalo euro používať od 01.01.2002, kedy francúzsky frank a španielsku pesetu nahradili bankovky a mince eura. Oficiálnou národnou menou sa euro v Andorre stalo po prijatí príslušných zmlúv s Európskou úniou od 1. apríla 2012.

Galéria

Referencie

Externé odkazy 
 Európska centrálna banka

Zdroj 

Euro
Zaniknuté meny